סנונית סגולה

סנונית סגולה (שם מדעי: Progne subis) היא מין של ציפור ממשפחת הסנוניתיים החיה ברחבי אמריקה הצפונית, ובחלק מאמריקה הדרומית.

אורך סנונית זו 20 סנטימטרים והיא בעלת גוף סגול-כחול, כנפיים שחורות וראש גדול כחול עם אזור העיניים כהה יותר משאר הגוף. המקור בהיר והרגליים קטנות. הסנונית בעלת כנפיים גדולות העוזרות לה לנווט באוויר במהירות בעקבות טרף מעופף כמו זבובים ופרפרים. הנקבות דומות לזכרים, אך קטנות יותר וצבעם אפור עם גוון כחול בכנף.

הסנונית חיה ברחבי אמריקה הצפונית מקולומביה הבריטית עד מקסיקו, ובחורף היא נודדת דרומה עד אגן האמזונאס בברזיל.

מאז המאה ה-20 החלו התושבים ברחבי ארצות הברית להכין לסנוניות קנים מלאכותיים בעלי קיר הגנה מפני טורפים. כתוצאה מכך הסנונית החלה להתרבות במהירות והכפילה את מספרה ביבשת.

תת-מינים
 Progne subis subis
 Progne subis hesperia
 Progne subis arboricola

קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סנוניתיים
קטגוריה:ארצות הברית: עופות
קטגוריה:בעלי חיים שתוארו ב-1758